
Projekteerimistingimuste kinnitamine
(P. Kerese tn 38 hoone fassaadide rekonstrueerimine 
ning P. Kerese tn 38 ja P. Kerese tn 38f  territooriumile piirde rajamine)
	1. ASJAOLUD JA MENETLUSE KÄIK




04.03.2014. a taotles Osaühing NARVA E.L.M.E., registrikood 10196033, asukoht Rahu 4, Narva, mille esindajana tegutseb juhatuse liige Aleksandr Pavlov, Narva Linnavalitsuse Arhitektuuri- ja Linnaplaneerimise Ametilt projekteerimistingimusi P. Kerese tn 38 hoone fassaadide rekonstrueerimiseks ning P. Kerese tn 38 ja P. Kerese tn 38f  territooriumile piirde rajamiseks. 

	2. ÕIGUSLIKUD ALUSED



2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.2
Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused P. Kerese tn 38 hoone fassaadide rekonstrueerimiseks ning P. Kerese tn 38 ja P. Kerese tn 38f  territooriumile piirde rajamiseks järgnevalt:
	3.1 ÜLDANDMED



	3.1.1  Ehitisregistri andmed: admin-tootmishoone, EHR kood 118002043.
3.1.2  Kinnistusraamatu andmed: 
3.1.2.1 P. Kerese tn 38, ärimaa 60%, tootmismaa 40%, katastriüksuse tunnus 51102:004:0026;
3.1.2.2 P. Kerese tn 38f, ärimaa 60%, tootmismaa 40%, katastriüksuse tunnus 51102:004:0038.

	3.1.3  Projekteerimistingimuste koostamise aluseks on projekteerimistingimuste 
          04.03.2014. a taotlus nr 2071/1-14, Ehitusseadus, Eesti Standardid, 
          Narva linna üldplaneering, Narva linna ehitusmäärus, Eestis kehtivad normatiivid.  

	3.2 PROJEKTEERIMISE EESMÄRK




Projekti koostamise eesmärgiks on P. Kerese tn 38 hoone fassaadide rekonstrueerimine ning P. Kerese tn 38 ja P. Kerese tn 38f  territooriumile piirde rajamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;
-  Eesti Standard EVS 811:2012 „Hoone ehitusprojekt”;

-  Narva linna ehitusmäärus jne.
3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” ja-/või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Projekti koosseisus esitada spetsialistide originaalallkirjad ja originaalkooskõlastused.
3.3.6 Esitada projekti nimetus: „P. Kerese tn 38 hoone fassaadide rekonstrueerimine“.

3.3.7 Enne projekteerimise algust tuleb läbi viia fassaadide seisundi tehniline ekspertiis. Ekspertiisi koostamise kuupäev peab olema hiljem, kui 19.03.2014. a. Otsus lisada projekti kausta. 

3.3.8 Nõuded tehnilisele ekspertiisile: vastavalt MKM 20.02.2012. a määrusele nr 15 „Ehitise ekspertiisi tegemise kord”.

3.3.9 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
3.3.10 Värvivaated esitada mõõtkavas 1:100. Vaadetel näidata akende ja uste värvitoonid, välisviimistluse ja värvilahenduse pass, viited koos välisviimistluse passi numbritega, reklaami asukoht jne. Passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.11 Korruste plaanidel ja hoone püstlõikel näidata projekteeritava ala piirid – mõlemal pool piiratud välisseinad. 

3.3.12 Ehitusprojekti lisadena esitada Narva Linnavalitsuse korraldus projekteerimistingimuste kinnitamise kohta, inventeerimisjoonised või eelneva ehitusprojekti olulised joonised, millised kajastavad projekteerimiseelseid seaduslikul alusel rajatud konstruktsioone.
3.3.13 Ehitiste (sh piirdeaia) tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. 

3.3.14 Ehitiste kasutamise otstarbed esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 

3.3.15 Projekti koosseisus esitada lisaks avade täitmise plaan, avatäidete spetsifikatsioon, rekonstrueeritavate tarindite spetsifikatsioonid koos nende lõigetega. 

3.3.16 Hoone tarindite soojustamine: vastavalt soojustehnilistele arvutustele. Hoone plaanidel ja hoone püstlõikel näidata projekteeritava soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.

3.3.17 Ehitusprojekti lisana esitada projekti tellija lähteülesanne. Projekti tellija lähteülesandes märkida ka tellija valitud projekti staadium.

3.3.18 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.10- 3.3.14, 3.4.5 ettenähtud dokumentide kogum ja andmed, samuti piirde pilt/näide/joonis. 
3.3.19 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteerida P. Kerese tn 38 hoone fassaadide rekonstrueerimine ning P. Kerese tn 38 ja P. Kerese tn 38f  territooriumile piirde rajamine.
3.4.2 Hoone gabariidid: olemasolevad (v.a soojaisolatsioonimaterjali kihi paksus).

3.4.3 Hoone katuse tüüp: olemasolev.

3.4.4 Lubatud välisviimistlus: dekoratiivkrohv, värvitud/terrasiit tsementkiudplaadid. 

3.4.5 Lubatud värvilahendus: kasutada piirkonda sobivaid lahendusi. Arvestada Narva Linnavalitsuse kinnitatud projektiga ettenähtud P. Kerese tn 38d ja 38c ehitiste värvilahendust. Projekt asub Narva Linnavalitsuse Arhitektuuri- ja Linnaplaneerimise Ameti arhiivis. Eskiisis esitada vähemalt 2 fassaadide värvilahenduse varianti parima tulemuse saavutamiseks.

3.4.6 Piirdeaia rajamise korral:
3.4.6.1 Lubatud kuni 1,5 m kõrgune läbipaistev piire.
3.4.6.2 Lubatud piirde tüüp: paneelaed, võrkpiire.
3.4.6.3 Kruntidevahelised piirded: lähtuda Asjaõigusseaduse §-st 151. Kruntidevahelised piirded kooskõlastada naaberkruntide omanikega.
3.4.6.4 Esitada piirde ja värava värvivaated. Vaatele tuleb märkida rajatise värvitoon ja värvikood. Värvikoodid esitada RAL kataloogi järgi.
3.4.6.5 Asendiplaan esitada krundi tõese geodeetilise mõõdistuse alusel. Näidata lisaks projekteeritava ala piirid, juurdepääs avalikult kasutatavale teele, välisvõrgud, projekteeritav piire ja värav, piirdeaia postide asukohad, postide vahelised mõõtmed. 
3.4.6.6 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana.

3.4.6.7 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda asendiplaanile).
3.4.7 Transpordi juurdepääs krundile: olemasolev. 

3.4.8 Muud nõuded: vastavalt Narva linna üldplaneeringu nõuetele, ekspertiisiotsusele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1    Ida-Eesti Päästekeskus.

3.5.2    Projekti tellija või tema seaduslik esindaja (Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“ § 3). 
3.5.3    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 18.03.2016. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

